شیخ انوار الحق

شیخ انوار الحق 11 مئی 1917ء کو جالندھر، پنجاب میں پیدا ہوئے۔ وہ پاکستان کے نویں منصف اعظم تھے۔ ان پر اس حوالے سے بھی نتقید ہوتی ہے کہ انھوں نے اپنے کئیرئیرمیں تین مارشل لاحکومتوں سے وفاداری کا حلف اٹھایا تھا اور ایک مارشل لا حکومت کو سپریم کورٹ کے چیف جسٹس کے طورپرقانونی اورآئینی جوازبھی فراہم کیا تھا۔

 عملی زندگی 
انھوں نے عملی زندگی کا آغازانڈین سول سروس میں شمولیت سے کیا تھا۔انھوں نے پنجاب کے متعدد اضلاع میں اسٹنٹ کمشنر کے طورخدمات سر انجام دی لیکن قیام پاکستان سے قبل ہی انتظامی شعبہ سے عدلیہ میں آ گئے۔انھوں نے پنجاب کے کئی اضلاع میں بطور سیشن جج خدمات سر انجام دیں۔

جنرل ایوب خان نے جب آئین منسوخ کرکے ملک میں مارشل لا نافذ کیا تو شیخ انوارالحق کو 21اکتوبر 1959ء کو مغربی پاکستان ہائی کورٹ کا ایڈیشنل جج مقرر کر دیا۔جنرل یحیی خان نے مارچ1969ءمیں جنرل ایوب کا آئین منسوخ کرکے ملک میں مارشل لا نافذ کیا اورون یونٹ توڑ کو صوبے بحال کیے تو شیخ انوارالحق لاہور ہائی کورٹ کے چیف جسٹس بن گئے تھے۔بھٹو نے بنگلہ دیش کے قیام کے پس منظر میں جو اُ س وقت کے چیف جسٹس حمودالرحمان کی سربراہی میں جوکمیشن بنایا تھا جسٹس شیخ انوارالحق اُس کمیشن کے رکن تھے۔بھٹودور حکومت میں وہ سپریم کورٹ کے جج مقرر ہوئے تھے۔

مارچ 1977ء میں سپریم کورٹ کے چیف جسٹس یعقوب علی خان کو اپنی مدت ملازمت پوری کرنے پرریٹائیرہونا تھا لیکن بھٹو نے چھٹی آئینی ترمیم کے ذریعے جسٹس انوارالحق کی بطور چیف جسٹس سپریم کورٹ ترقی کا راستہ روک دیا جو اس وقت سپریم کورٹ کے سنئیر ترین جج تھے۔جولائی 1977ء کے مارشل لا کے بعد بیگم نصرت بھٹو نے آئینی پٹیشن کے ذریعے جنرل ضیا کے مارشل لا کے نفاذ کوسپریم کورٹ میں چیلنج کر دیا۔جسٹس یعقوب علی خان نے بیگم نصرت بھٹوکی یہ پٹیشن سماعت کے لیے منطور کرلی تھی۔جنرل ضیا نے مارشل لا ریگولیشن کے ذریعے چھٹی آئینی ترمیم کو واپس لے لیا جس سے جسٹس یعقوب علی خان فوری طور پر ریٹائر ہو گئے اور شیخ انوارالحق ان کی جگہ چیف جسٹس بن گئے۔اس کے بعد نصرت بھٹو کی مارشل لا کے نفاذ کے خلاف پٹیشن ان کے سامنے پیش ہوئی اور انھوں نے مارشل لا کے نفاذ کو آئینی جواز فراہم کرتے ہوئے بیگم صاحبہ کی پٹیشن مسترد کردی تھی ، جس کی وجہ سے بھٹو کو پھانسی لگانا آسان ہوا۔

قانونی حلقوں میں یہ بھی مشہور ہے کہ 10نومبر1977ء کو جنرل ضیا کے مارشل لا کے حق میں فیصلہ سنانے سے کچھ گھنٹے قبل فوج کے وکیل اے۔کے بروہی جسٹس شیخ انوارالحق سے ملے اور ان سے ممکنہ فیصلہ کے بارے پوچھا توشیخ انوارالحق نے اے۔کے بروہی سے کہا کہ عدالت مارشل لا کے نفاذ کو آئینی جواز فراہم کرنے جارہی ہے جس پر اے۔کے بروہی نے پوچھا کہ کیا عدالت جنرل ضیا کو آئین میں ترمیم کا اختیار بھی دے رہی ہے یا نہیں؟جس پرشیخ انوارالحق نے کہا کہ نہیں۔ شیخ انوارالحق کا یہ جواب سن کر بروہی نے کہا کہ عدالت اپنا فیصلہ چند گھنٹوں کے لیے موخر کرلے۔شیخ انوارالحق نے پوچھا وہ کیوں؟بروہی نے کہا تاکہ لاہور سے سابق چیف جسٹس یعقو ب علی خان کو اسلام آباد واپس لا کرچیف جسٹس سپریم کورٹ بنایا جاسکے کیونکہ اگر جنرل ضیا کو آئین میں ترمیم کا اختیار نہیں ہوگا تو انھوں نے چھٹی آئینی ترمیم کو واپس لے کر آپ کے چیف جسٹس کی بننے کی جو راہ ہموار کی تھی وہ غیر آئینی تھی اور انھیں یہ ترمیم کرنے کا قطعاً کوئی اختیار نہیں تھا۔بروہی کا جواب سن کر شیخ انوارالحق نے نہ صرف مارشل لا کو نظریہ ضرورت کے تحت قانون اورآئین کے مطابق قرار دے دیابلکہ جنرل ضیا کو بطورمارشل لا ایڈمنسٹریٹرآئین میں ترمیم کرنے کا بھی اختیار دے دیا تھا۔

 مزید دیکھیے 
 منصف اعظم پاکستان
 سپریم کورٹ آف پاکستان

 حوالہ جات 

زمرہ:1917ء کی پیدائشیں
زمرہ:1977ء کے نزاعات
زمرہ:1995ء کی وفیات
زمرہ:پاک بحریہ کے شہری
زمرہ:پاکستان کے منصفین اعظم
زمرہ:پاکستان میں تنازعات
زمرہ:پاکستانی سرکاری ملازمین
زمرہ:پاکستانی علما
زمرہ:پاکستانی جج
زمرہ:پاکستانی ماہر قانون
زمرہ:پاکستانی منصفین
زمرہ:پنجابی شخصیات
زمرہ:جالندھر کی شخصیات
زمرہ:جامعہ پنجاب کا تدریسی عملہ
زمرہ:چیف جسٹس عدالت عظمٰی پاکستان
زمرہ:عدالت عظمیٰ پاکستان کے منصفین
زمرہ:فضلا جامعہ پنجاب
زمرہ:قانون کے فلسفی
زمرہ:لاہوری شخصیات
زمرہ:ماہرین اخلاقیات
زمرہ:مہاجر شخصیات
زمرہ:یونیورسٹی آف انجینئرنگ اینڈ ٹیکنالوجی، لاہور کا تدریسی عملہ
زمرہ:صدور پاکستان
زمرہ:پاکستان کے سیاسی حکام کی فہرستیں
زمرہ:قائم مقام صدر پاکستان
زمرہ:انڈین سول سروس (برطانوی ہند) کے افسران
زمرہ:ویکی ڈیٹا سے مطابقت رکھنے والی مختصر تفصیل
زمرہ:لاہور کے وکلا